title: 2010/674/EU: Odluka Vijeća od 26. srpnja 2010. o potpisivanju i privremenoj primjeni Sporazuma između Europske unije, Islanda, Lihtenštajna i Norveške o financijskom mehanizmu EGP-a za razdoblje 2009.–2014., Sporazuma između Europske unije i Norveške o norveškom financijskom mehanizmu za razdoblje 2009.–2014., Dodatnog protokola uz Sporazum između Europske ekonomske zajednice i Islanda u vezi s posebnim odredbama koje se primjenjuju na uvoz u Europsku uniju određenih riba i proizvoda ribarstva za razdoblje 2009.–2014. i Dodatnog protokola uz Sporazum između Europske ekonomske zajednice i Norveške o posebnim odredbama koje se primjenjuju na uvoz u Europsku uniju određene ribe i proizvoda ribarstva za razdoblje 2009.–2014.

text:
               11/Sv. 112

               HR

               Službeni list Europske unije

               180

         32010D0674

               L 291/1

               SLUŽBENI LIST EUROPSKE UNIJE

         ODLUKA VIJEĆA
   od 26. srpnja 2010.
   o potpisivanju i privremenoj primjeni Sporazuma između Europske unije, Islanda, Lihtenštajna i Norveške o financijskom mehanizmu EGP-a za razdoblje 2009.–2014., Sporazuma između Europske unije i Norveške o norveškom financijskom mehanizmu za razdoblje 2009.–2014., Dodatnog protokola uz Sporazum između Europske ekonomske zajednice i Islanda u vezi s posebnim odredbama koje se primjenjuju na uvoz u Europsku uniju određenih riba i proizvoda ribarstva za razdoblje 2009.–2014. i Dodatnog protokola uz Sporazum između Europske ekonomske zajednice i Norveške o posebnim odredbama koje se primjenjuju na uvoz u Europsku uniju određene ribe i proizvoda ribarstva za razdoblje 2009.–2014.
   (2010/674/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s njegovim člankom 218. stavkom 5.,
   uzimajući u obzir prijedlog Komisije,
   budući da:

               (1)

               Dana 30. travnja 2009. istekli su sljedeći financijski mehanizmi i programi suradnje:

                           —

                           Financijski mehanizam EGP-a za razdoblje 2004. – 2009. predviđen Protokolom 38.a uz Sporazum o Europskom gospodarskom prostoru („Sporazum o EGP-u”) (1), kako je naknadno dopunjen dodatkom u 2007. nakon što su Bugarska i Rumunjska postale ugovorne stranke Ugovora o EGP-u (2),

                           —

                           Norveški financijski mehanizam za razdoblje 2004. – 2009. predviđen Sporazumom između Kraljevine Norveške i Europske unije o norveškom financijskom mehanizmu za razdoblje 2009. – 2014 (3).

                           —

                           Program suradnje naveden u Sporazumu u obliku razmjene pisama između Europske zajednice i Kraljevine Norveške o Programu suradnje za gospodarski rast i održivi razvoj u Bugarskoj (4), i

                           —

                           Program suradnje naveden u Sporazumu u obliku razmjene pisama između Europske zajednice i Kraljevine Norveške o programu suradnje Programa za gospodarski rast i održivi razvoj u Rumunjskoj (5).

               (2)

               Postoji potreba za ublažavanjem ekonomskih i socijalnih razlika unutar Europskoga gospodarskog prostora. Stoga bi trebalo uspostaviti novi mehanizam za financijske doprinose EGP-a država EFTA-e i novi norveški financijski mehanizam.

               (3)

               U tu svrhu, Komisija je u ime Unije postigla sporazum s Islandom, Lihtenštajnom i Norveškom o novom financijskom mehanizmu EGP-a za razdoblje 2009. – 2014., kao i prilog tom sporazumu. Prilog će biti u obliku protokola, koji će se nazvati Protokol 38.b uz Sporazum o EGP-u. U tu istu svrhu, Komisija je također u ime Unije postigla sporazum s Norveškom o novom norveškom financijskom mehanizmu za razdoblje 2009. – 2014.

               (4)

               Podložno njihovom kasnijem sklapanju, te bi sporazume trebalo potpisati.

               (5)

               Posebne odredbe koje se primjenjuju na uvoz u Uniju određene ribe i proizvoda ribarstva podrijetlom iz Islanda i Norveške, predviđene u sljedećim protokolima, prestale su vrijediti 30. travnja 2009. i trebalo bi ih revidirati u skladu s člankom 2. svakog od tih protokola:

                           —

                           Dodatni protokol uz Sporazum između Europske ekonomske zajednice i Republike Islanda nakon pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji (6),

                           —

                           Dodatni protokol uz Sporazum između Europske ekonomske zajednice i Kraljevine Norveške nakon pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji (7),

                           —

                           Dodatni protokol uz Sporazum između Europske ekonomske zajednice i Islanda nakon pristupanja Republike Bugarske i Rumunjske Europskoj uniji (8),

                           —

                           Dodatni protokol uz Sporazum između Europske ekonomske zajednice i Kraljevine Norveške nakon pristupanja Republike Bugarske i Rumunjske Europskoj uniji (9),

               (6)

               U tu svrhu, Komisija je u ime Unije postigla nove dodatne protokole uz te sporazume o slobodnoj trgovini s Islandom i Norveškom kako bi utvrdila posebne odredbe koje se primjenjuju na uvoz u Uniju određene ribe i proizvoda ribarstva podrijetlom iz Islanda i Norveške u razdoblju 2009. – 2014.

               (7)

               Podložno njihovom kasnijem sklapanju, te bi sporazume trebalo potpisati.

               (8)

               Zamjena postojećih financijskih mehanizama s novim mehanizmima, koji se odnose na druga vremenska razdoblja, druge iznose sredstava i druge provedbene odredbe te produljenje i proširenje koncesija u pogledu određenih riba i proizvoda ribarstva, predstavljaju u cjelini važan razvoj pridruživanju EGP-a državama EFTA-e, što opravdava pozivanje na članak 217. Ugovora o funkcioniranju Europske unije.

               (9)

               Do završetka postupaka potrebnih za njihovo sklapanje, sporazume iz uvodne izjave 4. i protokole iz uvodne izjave 7. trebalo bi privremeno primjenjivati,

         DONIJELO JE OVU ODLUKU:
   Članak 1.
   Potpisivanje sljedećih sporazuma i protokola odobrava se u ime Unije, podložno njihovom sklapanju:

               —

               Sporazum između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2009. – 2014. i njegovog Priloga,

               —

               Sporazum između Europske unije i Kraljevine Norveške o norveškom financijskom mehanizmu za razdoblje 2009. – 2014.,

               —

               Dodatni protokol uz Sporazum između Europske ekonomske zajednice i Republike Islanda i njegovog Priloga,

               —

               Dodatni protokol uz Sporazum između Europske ekonomske zajednice i Kraljevine Norveške i njegovog Priloga,

         Tekstovi sporazuma i dodatni protokoli te njihovi prilozi priloženi su ovoj Odluci.
   Članak 2.
   Predsjednik Vijeća ovlašten je odrediti osobu(-e) opunomoćenu(-e) za potpisivanje sporazuma i protokola u ime Zajednice, podložno njihovom sklapanju.
   Članak 3.
   Do završetka postupaka za njihovo sklapanje, sporazumi i protokoli iz članka 1. primjenjuju se privremeno od sljedećih datuma:

               —

               Sporazum između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2009. – 2014. i njegovog Priloga od prvog dana prvog mjeseca nakon polaganja posljednje obavijesti u tu svrhu,

               —

               Sporazum između Europske unije i Kraljevine Norveške o norveškom financijskom mehanizmu za razdoblje 2009. – 2014. i njegovog Priloga od prvog dana prvog mjeseca nakon polaganja posljednje obavijesti u tu svrhu,

               —

               Sporazum između Europske ekonomske zajednice i Republike Islanda i njegovog Priloga od prvog dana prvog mjeseca nakon polaganja posljednje obavijesti u tu svrhu,

               —

               Sporazum između Europske ekonomske zajednice i Kraljevine Norveške i njegovog Priloga od prvog dana prvog mjeseca nakon polaganja posljednje obavijesti u tu svrhu,

         Članak 4.
   Ova Odluka stupa na snagu na dan njezinog donošenja.

      Sastavljeno u Bruxellesu 26. srpnja 2010.

            Za Vijeće

            Predsjednik

         S. VANACKERE

      (1)  SL L 130, 29.4.2004., str. 14.

      (2)  SL L 221, 25.8.2007., str. 18.

      (3)  SL L 130, 29.4.2004., str. 81.

      (4)  SL L 221, 25.8.2007., str. 46.

      (5)  SL L 221, 25.8.2007., str. 52.

      (6)  SL L 130, 29.4.2004., str. 85.

      (7)  SL L 130, 29.4.2004., str. 89.

      (8)  SL L 221, 25.8.2007., str. 58.

      (9)  SL L 221, 25.8.2007., str. 62.


title: Odluka Vijeća (EU) 2016/1325 od 28. srpnja 2016. o imenovanju triju članova i četiriju zamjenika članova Odbora regija, koje je predložila Irska

text:
               3.8.2016

               HR

               Službeni list Europske unije

               L 209/12

         ODLUKA VIJEĆA (EU) 2016/1325
   od 28. srpnja 2016.
   o imenovanju triju članova i četiriju zamjenika članova Odbora regija, koje je predložila Irska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog irske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Tri mjesta članova Odbora regija postala su slobodna istekom mandata gđe Marije BYRNE, g. Nealea RICHMONDA i gđe Rose CONWAY WALSH.

               (3)

               Dva mjesta zamjenika članova Odbora regija postala su slobodna istekom mandata gđe Fione O'LOUGHLIN i g. Mauricea QUINLIVANA.

               (4)

               Dva mjesta zamjenika članova postala su slobodna imenovanjem gđe Deirdre FORDE i g. Michaela MURPHYJA članovima Odbora regija,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

               (a)

               članovima:

                           —

                           g. Michael MURPHY, Councillor, Tipperary County Council,

                           —

                           gđa Deirdre FORDE, Councillor, Cork County Council,

                           —

                           g. Gerry MURRAY, Councillor, Mayo County Council,

                     i

               (b)

               zamjenicima članova:

                           —

                           g. Barry WARD, Councillor, Dún Laoighaire/Rathdown County Council,

                           —

                           gđa Irene WINTERS, Councillor, Wicklow County Council,

                           —

                           g. Eamon DOOLEY, Councillor, Offaly County Council,

                           —

                           gđa Dianne NOLAN, Councillor, Kerry County Council.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 28. srpnja 2016.

            Za Vijeće

            Predsjednik

         M. LAJČÁK

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2017/1336 od 11. srpnja 2017. o imenovanju dvaju članova i jednog zamjenika člana Odbora regija, koje je predložila Savezna Republika Njemačka

text:
               18.7.2017

               HR

               Službeni list Europske unije

               L 185/47

         ODLUKA VIJEĆA (EU) 2017/1336
   od 11. srpnja 2017.
   o imenovanju dvaju članova i jednog zamjenika člana Odbora regija, koje je predložila Savezna Republika Njemačka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Dva mjesta članova Odbora regija postala su slobodna istekom mandata gđe Uta-Marije KUDER i g. Detlefa MÜLLERA.

               (3)

               Mjesto zamjenika člana Odbora regija postalo je slobodno istekom mandata g. Andreasa TEXTERA,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

               (a)

               članovima:

                           —

                           gđa Katy HOFFMEISTER, Justizministerin des Landes Mecklenburg-Vorpommern,

                           —

                           g. Tilo GUNDLACK, Mitglied des Landtages Mecklenburg-Vorpommern;

                     i

               (b)

               zamjenikom člana:

                           —

                           g. Jochen SCHULTE, Mitglied des Landtages Mecklenburg-Vorpommern.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 11. srpnja 2017.

            Za Vijeće

            Predsjednik

         T. TÕNISTE

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka (EU) 2016/1717 Europske središnje banke od 21. rujna 2016. o izmjeni Odluke ESB/2004/2 o donošenju poslovnika Europske središnje banke (ESB/2016/27)

text:
               24.9.2016

               HR

               Službeni list Europske unije

               L 258/17

         ODLUKA (EU) 2016/1717 EUROPSKE SREDIŠNJE BANKE
   od 21. rujna 2016.
   o izmjeni Odluke ESB/2004/2 o donošenju poslovnika Europske središnje banke (ESB/2016/27)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 3.,
   budući da:

               (1)

               Adresati moraju biti na pravilan način obaviješteni o pravnim instrumentima upućenim nacionalnim središnjim bankama i nacionalnim nadležnim tijelima, kao što su smjernice i upute Europske središnje banke (ESB). Danas je općeprihvaćeni način obavještavanja između ESB-a s jedne strane i nacionalnih središnjih banaka i nacionalnih nadležnih tijela s druge strane, uporaba elektroničkih sredstava uključujući elektroničku poštu. Nasuprot tome, teleks je, zbog tehnološkog razvoja, zastario kao sredstvo komunikacije.

               (2)

               U posljednje dvije godine, ESB je donio mnoge odluke upućene nadziranim tijelima ili tijelima koja su podnijela zahtjev za izdavanje odobrenja za početak poslovanja kreditne institucije. ESB je također donio odluke o izricanju sankcija trećim stranama. Iako primarno pravo to ne propisuje, Poslovnik ESB-a trenutno zahtijeva da Predsjednik ESB-a potpisuje ove vrste odluka ESB-a s adresatima.

               (3)

               U budućnosti će odluke ESB-a upućene nadziranim tijelima ili tijelima koja su podnijela zahtjev za izdavanje odobrenja za početak poslovanja kreditne institucije i odluke o izricanju sankcija trećim stranama trebati potpisivati tajnik Upravnog vijeća, kako bi se potvrdila sukladnost s odlukom Upravnog vijeća.

               (4)

               Zbog znatno većeg opsega nadzornih odluka, izmjenu je potrebno donijeti hitno, a mora stupiti na snagu na dan njezine objave u Službenom listu Europske unije.

               (5)

               Odluku ESB/2004/2 (1) trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjene Poslovnika Europske središnje banke
   Odluka ESB/2004/2 mijenja se kako slijedi:

               1.

               U članku 17. stavak 2. zamjenjuje se sljedećim:

                           „17.2.

                           Smjernice ESB-a donosi Upravno vijeće i obavijest o tome zatim se dostavlja na jednom od službenih jezika Unije, a u ime Upravnog vijeća potpisuje ih predsjednik. U smjernicama se navode razlozi na kojima se temelje. Obavješćivanje nacionalnih središnjih banaka može se provesti elektroničkim putem, telefaksom, ili u papirnatom obliku. Sve smjernice ESB-a koje se službeno objavljuju prevode se na službene jezike Unije.”;

               2.

               U članku 17. stavak 4. zamjenjuje se sljedećim:

                           „17.4.

                           Odluke i preporuke ESB-a donose Upravno vijeće ili Izvršni odbor prema svojim područjima nadležnosti, a potpisuje ih predsjednik. Odluke ESB-a o izricanju sankcija trećim stranama potpisuje tajnik Upravnog vijeća radi njihova potvrđivanja. U odlukama i preporukama ESB-a navode se razlozi na kojima se temelje. Preporuke za sekundarno zakonodavstvo Unije u skladu s člankom 41. Statuta donosi Upravno vijeće.”.

               3.

               U članku 17. stavak 6. zamjenjuje se sljedećim:

                           „17.6.

                           Upute ESB-a donosi Izvršni odbor i obavijest o tome se zatim dostavlja na jednom od službenih jezika Unije, a u ime Izvršnog odbora potpisuje ih predsjednik ili bilo koja dva člana Izvršnog odbora. Obavješćivanje nacionalnih središnjih banaka može se provesti elektroničkim putem, telefaksom, ili u papirnatom obliku. Sve upute ESB-a koje se službeno objavljuju prevode se na službene jezike Unije.”;

               4.

               U članku 17.a stavak 2. zamjenjuje se sljedećim:

                           „17.a.2.

                           Upravno vijeće donosi smjernice ESB-a povezane s nadzornim zadaćama sukladno članku 4. stavku 3. i članku 6. stavku 5. točki (a) Uredbe (EU) br. 1024/2013, koje nakon toga dostavlja predsjedniku koji ih potpisuje u ime Upravnog vijeća. Obavješćivanje nacionalnih središnjih banaka može se provesti elektroničkim putem, telefaksom, ili u papirnatom obliku.”;

               5.

               U članku 17.a stavak 3. zamjenjuje se sljedećim:

                           „17.a.3.

                           Upravno vijeće donosi upute ESB-a povezane s nadzornim zadaćama sukladno članku 6. stavku 3., članku 6. stavku 5. točki (a), članku 7. stavcima 1. i 4., članku 9. stavku 1. i članku 30. stavku 5. Uredbe (EU) br. 1024/2013, koje nakon toga dostavlja predsjedniku koji ih potpisuje u ime Upravnog vijeća. U smjernicama se navode razlozi na kojima se temelje. Obavještavanje nacionalnih nadležnih tijela nadležnih za nadzor kreditnih institucija može se provesti elektroničkim putem telefaksom ili u papirnatom obliku.”;

               6.

               U članku 17.a stavak 4. zamjenjuje se sljedećim:

                           „17.a.4.

                           Odluke ESB-a u odnosu na nadzirane subjekte i subjekte koji su podnijeli zahtjev za izdavanje odobrenja za početak poslovanja kreditne institucije, donosi Upravno vijeće, a potpisuje ih tajnik Upravnog vijeća radi njihova potvrđivanja. Nakon toga se te odluke dostavljaju osobama kojima su upućene.”

         Članak 2.
   Stupanje na snagu
   Ova Odluka stupa na snagu na dan njezine objave u Službenom listu Europske unije.

      Sastavljeno u Frankfurtu na Majni 21. rujna 2016.

            Predsjednik ESB-a

         Mario DRAGHI

      (1)  Odluka ESB/2004/2 19. veljače 2004. o donošenju Poslovnika Europske središnje banke (SL L 80, 18.3. 2004., str. 33.).


title: Odluka Vijeća (Euratom) 2015/224 od 10. veljače 2015. o izmjeni Odluke 2007/198/Euratom o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću

text:
               13.2.2015

               HR

               Službeni list Europske unije

               L 37/8

         ODLUKA VIJEĆA (EURATOM) 2015/224
   od 10. veljače 2015.
   o izmjeni Odluke 2007/198/Euratom o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 47. stavak treći i članak 50.,
   uzimajući u obzir prijedlog Europske komisije,
   budući da:

               (1)

               Odlukom Vijeća 2007/198/Euratom (1) osnovano je Europsko zajedničko poduzeće za ITER i razvoj energije fuzije („zajedničko poduzeće”) kako bi se pružio doprinos Europske zajednice za atomsku energiju („Euratom”) Međunarodnoj organizaciji za energiju fuzije ITER te aktivnostima šireg pristupa s Japanom kao i pripremio i koordinirao program aktivnosti u pripremi izgradnje pokaznog fuzijskog reaktora i povezanih postrojenja.

               (2)

               Odluka 2007/198/Euratom izmijenjena je Odlukom Vijeća 2013/791/Euratom (2) u svrhu omogućivanja financiranja aktivnosti koje zajedničko poduzeće provodi u razdoblju 2014. – 2020.

               (3)

               U svojim zaključcima od 12. srpnja 2010. o Komunikaciji Komisije „Stanje projekta ITER i mogući daljnji koraci”, Vijeće je od Komisije zatražilo da preispita i pronađe način na koji bi Komisija, države članice i zajedničko poduzeće trebali ispuniti svoje odgovornosti i zadaće u vezi s ITER-om.

               (4)

               U radnom dokumentu službi Komisije pod nazivom „Prema snažnom upravljanju projektom ITER i vođenju projekta ITER” izdanom 9. studenoga 2010. utvrđen je detaljan popis djelovanja koja treba provesti na međunarodnoj razini (uglavnom od strane organizacije ITER) ili na europskoj razini (uglavnom od strane zajedničkog poduzeća).

               (5)

               Nakon pristupanja Hrvatske Uniji 1. srpnja 2013. potrebno je izmijeniti Statut zajedničkog poduzeća kako bi se Hrvatskoj dodijelila glasačka prava u Upravnom odboru zajedničkog poduzeća. Potrebne su daljnje izmjene tog Statuta kako bi se poboljšali upravljanje zajedničkim poduzećem i vođenje zajedničkog poduzeća. Kako bi se uzele u obzir izmjene Ugovora o osnivanju Europske zajednice za atomsku energiju provedene Ugovorom iz Lisabona također je potrebno ažurirati upućivanje na odredbe o Sudu Europske unije.

               (6)

               U skladu sa Statutom zajedničkog poduzeća Upravni odbor zajedničkog poduzeća odobrio je izmjene Odluke 2007/198/Euratom koje je predložila Komisija.

               (7)

               Trebalo bi osnovati Odbor za administraciju i upravljanje koji bi pripremao mišljenja i preporuke za donošenje ključnih dokumenata od strane Upravnog odbora. Odbor za administraciju i upravljanje također bi trebao pružati savjete ili preporuke o specifičnim administrativnim i financijskim pitanjima na zahtjev direktora ili Upravnog odbora. Upravni odbor trebao bi imati ovlast delegiranja zadaća tom Odboru. Svaki član zajedničkog poduzeća trebao bi imati pravo predložiti predstavnika u taj Odbor.

               (8)

               Trebalo bi osnovati Odbor za nabavu i ugovore koji bi direktoru zajedničkog poduzeća davao preporuke o dodjeli ugovora, bespovratnih sredstava i o povezanim pitanjima. Članove tog Odbora trebao bi u osobnom svojstvu predložiti Upravni odbor.

               (9)

               Trebalo bi osnovati Ured koji bi pomagao Upravnom odboru u pripremi njegovih odluka. Upravni odbor trebao bi imati ovlast delegiranja zadaća tom Uredu. Članovi Ureda trebali bi biti predsjednik Upravnog odbora, predsjednici Odborâ Upravnog odbora, predstavnik Euratoma i predstavnik države domaćina ITER-a (Francuska). Upravni odbor trebao bi imati pravo imenovanja dodatnih osoba u Ured.

               (10)

               U skladu s člankom 17. Ugovora o Europskoj uniji Komisija treba osigurati primjenu Ugovorâ i mjera koje na temelju njih donose institucije. Stoga bi trebalo ojačati prava Komisije radi osiguravanja usklađenosti odluka Upravnog odbora s pravom Zajednice.

               (11)

               Poželjno je određene organizacije u području znanstvenog i tehnološkog istraživanja fuzije konsolidirati u obliku mreže kako bi se, na temelju znanja i vještina razvijenih u okviru europskog programa za fuziju i onih koji će se razviti u budućnosti, zajedničkom poduzeću pružila stabilna i dugoročna potpora u istraživanju i razvoju.

               (12)

               Potrebno je uzeti u obzir relevantne odredbe Uredbe (EU, Euratom) br. 966/2012 Europskog parlamenta i Vijeća (3) i Delegirane uredbe Komisije (EU) br. 1268/2012 (4), a posebno ulogu unutarnjeg revizora Komisije kao unutarnjeg revizora zajedničkog poduzeća.

               (13)

               Odlukom 2007/198/Euratom osigurava se financiranje aktivnosti zajedničkog poduzeća za razdoblje 2014. – 2020. Člankom 12. stavkom 1. točkom (a) Statuta zajedničkog poduzeća predviđa se da se doprinos Euratoma osigurava kroz programe Zajednice za istraživanje i osposobljavanje donesene na temelju članka 7. Ugovora o osnivanju Europske zajednice za atomsku energiju. Članak 12. stavak 1. točku (a) trebalo bi izmijeniti kako bi se uzela u obzir činjenica da se financiranje za razdoblje 2014. – 2020. više neće osiguravati kroz okvirni program Euratoma.

               (14)

               Odluku 2007/198/Euratom primjereno je ažurirati i u pogledu odredaba o zaštiti financijskih interesa članova.

               (15)

               Odluku 2007/198/Euratom trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2007/198/Euratom mijenja se kako slijedi:

               1.

               članak 5. mijenja se kako slijedi:

                           (a)

                           u stavku 1. dodaje se sljedeća rečenica:
                           „Zajedničko poduzeće može dodjeljivati bespovratna sredstva i nagrade u skladu s pravilima svoje financijske uredbe.”;

                           (b)

                           stavak 2. briše se;

               2.

               umeće se sljedeći članak:
               „Članak 5.aa
               Zaštita financijskih interesa članova
               Zajedničko poduzeće osigurava odgovarajuću zaštitu financijskih interesa svojih članova provedbom ili naručivanjem provedbe odgovarajućih unutarnjih i vanjskih kontrola.”;

               3.

               članak 9. stavak 3. zamjenjuje se sljedećim:
               „3.   Sud Europske unije nadležan je u postupcima pokrenutima protiv zajedničkog poduzeća, uključujući odluke njegovog Upravnog odbora, u skladu s uvjetima predviđenima u člancima 263. i 265. Ugovora o funkcioniranju Europske unije”;

               4.

               Prilog se mijenja u skladu s Prilogom ovoj Odluci.

         Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 10. veljače 2015.

            Za Vijeće

            Predsjednik

         E. RINKĒVIČS

      (1)  Odluka Vijeća 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (SL L 90, 30.3.2007., str. 58.).

      (2)  Odluka Vijeća 2013/791/Euratom od 13. prosinca 2013. kojom se izmjenjuje Odluka 2007/198/Euratom o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (SL L 349, 21.12.2013., str. 100.).

      (3)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (4)  Delegirana uredba Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

      PRILOG
      Prilog Odluci 2007/198/Euratom mijenja se kako slijedi:

                  1.

                  članak 5. mijenja se kako slijedi:

                              (a)

                              naslov se zamjenjuje sljedećim:
                              „Tijela i odbori”;

                              (b)

                              stavak 2. zamjenjuje se sljedećim:
                              „2.   Upravnom odboru pomažu Odbor za administraciju i upravljanje te Ured u skladu s člancima 8.a i 9.a.”;

                              (c)

                              umeće se sljedeći stavak:
                              „2.a   Odbori zajedničkog poduzeća su Odbor za administraciju i upravljanje, Ured, Odbor za nabavu i ugovore te Skupina za tehničko savjetovanje (‚Odbori’)”;

                              (d)

                              stavak 3. zamjenjuje se sljedećim:
                              „3.   Direktor se savjetuje s Odborom za nabavu i ugovore u skladu s člankom 8.b.
                              4.   Upravni odbor i direktor savjetuju se sa Skupinom za tehničko savjetovanje u skladu s člankom 9.”;

                  2.

                  članak 6. mijenja se kako slijedi:

                              (a)

                              stavak 3. mijenja se kako slijedi:

                                          i.

                                          točke (b) i (c) zamjenjuju se sljedećim:

                                                      „(b)

                                                      osniva pomoćna tijela;

                                                      (c)

                                                      imenuje predsjednike i članove Odborâ te svih pomoćnih tijela osnovanih na temelju točke (b);”

                                                ;

                                          ii.

                                          u točki (d) riječi „radne programe” zamjenjuju se riječima „program rada”;

                                          iii.

                                          točka (e) zamjenjuje se sljedećim:

                                                      „(e)

                                                      donosi godišnji proračun (uključujući specifične dijelove povezane s administrativnim troškovima i troškovima osoblja) te daje mišljenje o godišnjim financijskim izvještajima;”

                                                ;

                                          iv.

                                          točka (n) zamjenjuje se sljedećim:

                                                      „(n)

                                                      odobrava sklapanje sporazuma ili dogovora o suradnji s trećim zemljama i s institucijama, poduzećima ili osobama iz trećih zemalja ili s međunarodnim organizacijama, uz iznimku dogovora o nabavi za aktivnosti utvrđene u članku 3. stavku 1. točkama (b) i (c) i članku 3. stavku 2. točki (a);”

                                                ;

                                          v.

                                          točka (o) zamjenjuje se sljedećim:

                                                      „(o)

                                                      ocjenjuje godišnje izvješće o napretku zajedničkog poduzeća u pogledu njegova programa rada i njegovih sredstava;”

                                                ;

                                          vi.

                                          točka (q) se briše;

                              (b)

                              u stavku 6. treći i četvrti podstavak zamjenjuju se sljedećim:
                              „Komisija može u roku od mjesec dana nakon što joj je predmet upućen iznijeti stajalište o zakonitosti odluke Upravnog odbora, a ako ona u tom roku ne iznese stajalište odluka Upravnog odbora smatra se potvrđenom.
                              Upravni odbor ponovno razmatra svoju odluku s obzirom na stajalište Komisije kako bi osigurao usklađenost s pravom Zajednice.”;

                              (c)

                              stavci 9. i 10. zamjenjuju se sljedećim:
                              „9.   Osim ako se u pojedinačnim slučajevima odluči drukčije, direktor zajedničkog poduzeća i predsjednici Odborâ sudjeluju na sastancima Upravnog odbora.
                              10.   Upravni odbor donosi svoj pravilnik dvotrećinskom većinom ukupnih glasova. Upravni odbor odobrava pravilnike Odborâ dvotrećinskom većinom ukupnih glasova.”.

                  3.

                  članak 7. briše se.

                  4.

                  članak 8. stavak 4. mijenja se kako slijedi:

                              (a)

                              prvi podstavak zamjenjuje se sljedećim:
                              „Direktor provodi program rada i vodi izvršavanje aktivnosti navedenih u članku 3. On Upravnom odboru, Odborima i svim drugim pomoćnim tijelima pruža sve informacije koje su im potrebne za obavljanje njihovih zadaća.”;

                              (b)

                              u točkama (c) i (i) riječi „radne programe”, odnosno „programima rada” zamjenjuju se riječima „program rada”, odnosno „programu rada”;

                              (c)

                              točke (j) i (k) zamjenjuju se sljedećim:

                                          „(j)

                                          sastavlja sva druga izvješća koja zatraže Upravni odbor ili Odbori;

                                          (k)

                                          pomaže Upravnom odboru i Odborima pružanjem usluga tajništva;”

                                    .

                  5.

                  umeću se sljedeći članci:
                  „Članak 8.a
                  Odbor za administraciju i upravljanje
                  1.   Na zahtjev direktora ili Upravnog odbora, Odbor za administraciju i upravljanje daje savjete ili preporuke o specifičnim pitanjima povezanima s administrativnim i financijskim planiranjem zajedničkog poduzeća i obavlja sve ostale zadaće koje mu Upravni odbor delegira.
                  2.   Odbor za administraciju i upravljanje za Upravni odbor poglavito priprema mišljenja i preporuke o proračunu, godišnjim financijskim izvještajima, projektnom planu, programu rada, planu sredstava, planu radnih mjesta, planu kadrovske politike i ostalim povezanim pitanjima.
                  3.   Upravni odbor imenuje članove Odbora za administraciju i upravljanje iz reda predstavnika s relevantnim stručnim iskustvom u administraciji i upravljanju koje su predložili članovi. Euratom je jedan je od članova Odbora.
                  4.   Članovi Odbora za administraciju i upravljanje obavljaju svoje dužnosti u općem interesu zajedničkog poduzeća.
                  5.   Odbor za administraciju i upravljanje donosi svoj pravilnik podložno prethodnom odobrenju Upravnog odbora.
                  Članak 8.b
                  Odbor za nabavu i ugovore
                  1.   Odbor za nabavu i ugovore direktoru daje preporuke o strategijama povezanima s aktivnostima nabave i bespovratnih sredstava, dodjele ugovora i aktivnostima koje slijede nakon dodjele ugovora te o drugim povezanim pitanjima.
                  2.   Upravni odbor imenuje članove Odbora za nabavu i ugovore iz reda osoba s relevantnim stručnim iskustvom u pitanjima ugovora i nabave. Članovi Upravnog odbora ne smiju biti članovi Odbora za nabavu i ugovore.
                  3.   Članove Odbora za nabavu i ugovore ne obvezuju nikakvi napuci. Oni su neovisni u obavljanju svojih dužnosti.
                  4.   Odbor za nabavu i ugovore donosi svoj pravilnik podložno prethodnom odobrenju Upravnog odbora.”.

                  6.

                  članak 9. zamjenjuje se sljedećim:
                  „Članak 9.
                  Skupina za tehničko savjetovanje
                  1.   Skupina za tehničko savjetovanje prema potrebi savjetuje Upravni odbor i direktora o donošenju i provedbi projektnog plana i programa rada.
                  2.   Upravni odbor imenuje članove Skupine za tehničko savjetovanje iz reda osoba s relevantnim stručnim iskustvom u znanstvenim i inženjerskim pitanjima koja se odnose na fuziju i povezane aktivnosti.
                  3.   Članove Skupine za tehničko savjetovanje ne obvezuju nikakvi napuci. Oni svoje dužnosti obavljaju neovisno, u općem interesu zajedničkog poduzeća.
                  4.   Skupina za tehničko savjetovanje donosi svoj pravilnik podložno prethodnom odobrenju Upravnog odbora.”.

                  7.

                  umeće se sljedeći članak:
                  „Članak 9.a
                  Ured
                  1.   Ured pomaže Upravnom odboru u pripremanju njegovih odluka i obavlja sve ostale zadaće koje mu Upravni odbor delegira.
                  2.   Članovi Ureda su predsjednik Upravnog odbora, predsjednici Odborâ, predstavnik Euratoma i predstavnik države domaćina ITER-a. Upravni odbor može imenovati dodatne članove Ureda.
                  3.   Predsjednik Ureda predsjednik je Upravnog odbora.
                  4.   Članovi Ureda obavljaju svoje dužnosti u općem interesu zajedničkog poduzeća.
                  5.   Ured donosi svoj pravilnik podložno prethodnom odobrenju Upravnog odbora.”.

                  8.

                  članak 11. zamjenjuje se sljedećim:
                  „Članak 11.
                  Program rada i plan sredstava
                  Direktor svake godine priprema, radi podnošenja Upravnom odboru, projektni plan, plan sredstava, detaljni godišnji program rada i proračun.”.

                  9.

                  u članku 12. stavku 1. točka (a) zamjenjuje se sljedećim:

                              „(a)

                              doprinos Euratoma osigurava se kroz programe Zajednice za istraživanje i osposobljavanje donesene na temelju članka 7. Ugovora ili kroz bilo koju drugu odluku koju je donijelo Vijeće;”

                        .

                  10.

                  članak 14. zamjenjuje se sljedećim:
                  „Članak 14.
                  Godišnje izvješće
                  U godišnjem izvješću navodi se provedba programa rada zajedničkog poduzeća. U njemu se posebno iznose aktivnosti koje je provelo zajedničko poduzeće te se procjenjuju rezultati u odnosu na postavljene ciljeve i utvrđeni vremenski raspored, rizici povezani s provedenim aktivnostima, korištenje sredstvima te opće funkcioniranje zajedničkog poduzeća. Godišnje izvješće priprema direktor, ocjenjuje ga Upravni odbor te ga Upravni odbor zajedno s tom ocjenom šalje članovima, Europskom parlamentu, Vijeću i Komisiji.”.

                  11.

                  u članku 15. stavku 1. drugom podstavku riječi „15. lipnja” zamjenjuju se riječima „1. lipnja”;

                  12.

                  umeće se sljedeći članak:
                  „Članak 15.a
                  Umrežavanje s određenim organizacijama u području znanstvenog i tehnološkog istraživanja fuzije
                  1.   Radi unapređivanja svojih aktivnosti zajedničko poduzeće koristi se znanjem i postrojenjima koja su razvile nadležne javne istraživačke organizacije koje djeluju u području istraživanja i razvoja fuzije.
                  2.   Upravni odbor na prijedlog direktora sastavlja popis nadležnih organizacija koji treba objaviti, a koje su odredili članovi i koje mogu, bilo samostalno ili umreženo, provoditi aktivnosti istraživanja i razvoja radi unapređivanja zadaća zajedničkog poduzeća. Te aktivnosti mogu dobiti financijsku potporu zajedničkog poduzeća.
                  3.   Načinima provedbe za primjenu stavaka 1. i 2. ovog članka koji se utvrđuju u financijskoj uredbi i pravilima za njenu provedbu iz članka 13. i Priloga III. osiguravaju se transparentnost i tržišno natjecanje između javnih istraživačkih organizacija.”.

                  13.

                  u Prilogu I. Statutu zajedničkog poduzeća, nakon retka za Bugarsku umeće se sljedeći redak:

                              „Hrvatska

                              2”

                        ;

                  14.

                  Prilog II. Statutu zajedničkog poduzeća mijenja se kako slijedi:

                              (a)

                              točka 2. zamjenjuje se sljedećim:

                                          „2.

                                          Ukupan iznos godišnjih članarina za godinu n izračunava se na temelju godišnjih sredstava potrebnih za upravljanje zajedničkim poduzećem u toj godini, kako ih je planom sredstava utvrdio Upravni odbor.”

                                    ;

                              (b)

                              u točki 4. dodaje se sljedeća podtočka:

                                          „(c)

                                          Upravni odbor može odlučiti da to zakašnjenje može dovesti do plaćanja kamata ako određeni član ne uplati svoj doprinos u utvrđenom roku.”

                                    ;

                  15.

                  Prilog III. Statutu zajedničkog poduzeća mijenja se kako slijedi:

                              (a)

                              točka 3. zamjenjuje se sljedećim:

                                          „3.

                                          Zajedničko poduzeće uspostavlja službu za unutarnju reviziju.”

                                    ;

                              (b)

                              točka 5. mijenja se kako slijedi:

                                          i.

                                          u podtočki (c) riječi „programe rada” zamjenjuju se riječima „program rada”;

                                          ii.

                                          podtočka (f) zamjenjuje se sljedećim:

                                                      „(f)

                                                      pravila i postupke unutarnje financijske kontrole, uključujući delegirane ovlasti;”

                                                ;

                                          iii.

                                          dodaje se sljedeća podtočka:

                                                      „(k)

                                                      pravila za upravljanje bespovratnim sredstvima.”

                                                ;

                                          iv.

                                          dodaje se sljedeći stavak:
                                          „Za potrebe podtočke (d) proračunske obveze za djelovanja koje traju dulje od jedne financijske godine mogu se rasporediti tijekom nekoliko godina na godišnje obroke;”;

                              (c)

                              dodaje se sljedeća točka:

                                          „10.

                                          Zajedničko poduzeće donosi odredbe i pravila za uspostavu mreže određenih organizacija iz članka 15.a Statuta. Tim pravilima osigurava se transparentnost i tržišno natjecanje između europskih javnih istraživačkih organizacija te se posebno utvrđuju kriteriji za uvrštavanje organizacije na popis nadležnih organizacija koje su odredili članovi.”

                                    .


title: Odluka Vijeća 2013/729/ZVSP od 9. prosinca 2013. o izmjeni Odluke 2013/34/ZVSP o vojnoj misiji Europske unije za doprinos obuci sigurnosnih snaga Malija (EUTM Mali)

text:
               11.12.2013

               HR

               Službeni list Europske unije

               L 332/18

         ODLUKA VIJEĆA 2013/729/ZVSP
   od 9. prosinca 2013.
   o izmjeni Odluke 2013/34/ZVSP o vojnoj misiji Europske unije za doprinos obuci sigurnosnih snaga Malija (EUTM Mali)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 17. siječnja 2013. donijelo Odluku 2013/34/ZVSP (1) o pokretanju vojne misije Europske unije za doprinos obuci sigurnosnih snaga Malija (EUTM Mali).

               (2)

               Vijeće je 18. veljače 2013. donijelo Odluku 2013/87/ZVSP (2) o pokretanju vojne misije EUTM Mali.

               (3)

               Misija EUTM Mali trebala bi imati projektnu jedinicu zaduženu za upravljanje projektima koji služe kao potpora ciljevima misije.

               (4)

               Odluku 2013/34/ZVSP trebalo bi sukladno tome izmijeniti,

         DONIJELO JE OVU ODLUKU:
   Članak 1.
   U Odluci 2013/34/ZVSP dodaje se sljedeći članak:

      „Članak 3.a
      Projektna jedinica
      1.   Misija EUTM Mali ima projektnu jedinicu za utvrđivanje i provedbu projekata. Misija, prema potrebi, koordinira projekte koje države članice i treće države provode u okviru njihove odgovornosti na područjima povezanima s mandatom misije i koji služe kao potpora njezinim ciljevima, olakšava njihovu provedbu i pruža savjete.
      2.   Podložno stavku 3., zapovjednik misije EU-a ovlašten je koristiti financijske doprinose država članica ili trećih država za provedbu projekata koji na dosljedan način nadopunjuju ostale aktivnosti misije EUTM Mali. U tom slučaju, zapovjednik misije EU-a sklapa dogovor s tim državama, koji posebice obuhvaća posebne postupke za postupanje sa svim pritužbama trećih stranaka u pogledu štete koja je nastala kao posljedica činjenja ili propuštanja činjenja zapovjednika misije EU-a pri korištenju financijskih sredstava koje su osigurale te države.
      EU ili VP ni pod kojim okolnostima ne odgovaraju državama članicama koje daju doprinose za posljedice činjenja ili propuštanja činjenja zapovjednika misije pri korištenju financijskih sredstava tih država.
      3.   PSU je suglasan s prihvaćanjem financijskog doprinosa trećih država za projektnu jedinicu.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 9. prosinca 2013.

            Za Vijeće

            Predsjednica

         A. PABEDINSKIENĖ

      (1)  SL L 14, 18.1.2013., str. 19.

      (2)  Odluka Vijeća 2013/87/ZVSP od 18. veljače 2013. o pokretanju vojne misije Europske unije za doprinos obuci sigurnosnih snaga Malija (EUTM Mali) (SL L 46, 19.2.2013., str. 27.).


title: 82/460/EEZ: Odluka Vijeća od 24. lipnja 1982. o dopuni Priloga IV. Konvenciji o zaštiti Rajne od kemijskog onečišćenja

text:
               11/Sv. 007

               HR

               Službeni list Europske unije

               127

         31982D0460

               L 210/8

               SLUŽBENI LIST EUROPSKE UNIJE

               24.06.1982.

      ODLUKA VIJEĆA

   od 24. lipnja 1982.
   o dopuni Priloga IV. Konvenciji o zaštiti Rajne od kemijskog onečišćenja
   (82/460/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njezin članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je Europska ekonomska zajednica Odlukom Vijeća 77/586/EEZ od 25. srpnja 1977. (4) sklopila Konvenciju o zaštiti Rajne od kemijskog onečišćenja (dalje u tekstu: „Kemijska konvencija”) i Dodatni sporazum uz Sporazum potpisan u Bernu 29. travnja 1963. o Međunarodnoj komisiju za zaštitu Rajne od onečišćenja (dalje u tekstu: „Međunarodna komisija”);
   budući da prema članku 5. Kemijske konvencije Međunarodna komisija treba predložiti, putem izmjena Priloga IV. Konvenciji, granične vrijednosti za ispuštanje određenih tvari u površinske vode Rajnskoga bazena; budući da prema članku 14. Kemijske konvencije ugovorne stranke trebaju jednoglasno usvojiti te izmjene da bi one mogle stupiti na snagu;
   budući da je Međunarodna komisija utvrdila granične vrijednosti za živu u obliku preporuke koja je predviđena kao dopuna Priloga IV. Kemijskoj konvenciji;
   budući da je poželjno da Zajednica, kao ugovorna stranka Kemijske konvencije, usvoji gore navedenu preporuku,
   ODLUČILO JE:
   Članak 1.
   Ovime se u ime Europske ekonomske zajednice usvaja Preporuka Međunarodne komisije za zaštitu Rajne od onečišćenja, koja je predviđena kao dopuna Priloga IV. Kemijskoj konvenciji o zaštiti Rajne od kemijskog onečišćenja, potpisanoj u Bonnu 3. prosinca 1976.
   Tekst Preporuke je priložen.
   Članak 2.
   Predsjednik Vijeća obavijestit će Vladu Švicarske Konfederacije, u skladu s postupcima utvrđenima u Kemijskoj konvenciji, o usvajanju Preporuke iz članka 1.

      Sastavljeno u Luxembourgu 24. lipnja 1982.

            Za Vijeće

            Predsjednik

         F. AERTS

      (1)  SL C 180, 18.7.1980., str. 10.

      (2)  SL C 291, 10.11.1980., str. 57.

      (3)  SL C 348, 31.12.1980., str. 1.

      (4)  SL L 240, 19.9.1977., str. 35.
   Preporuka Međunarodne komisije za zaštitu Rajne od onečišćenja o dopuni Priloga IV. Kemijskoj konvenciji o zaštiti Rajne od kemijskog onečišćenja, potpisanoj u Bonnu 3. prosinca 1976.
   Međunarodna komisija za zaštitu Rajne od onečišćenja,
   uzimajući u obzir Konvenciju o zaštiti Rajne od kemijskog onečišćenja potpisanu u Bonnu 3. prosinca 1976.,
   uzimajući u obzir posebno njezine članke 3., 4., 5. i 14.,
   predlaže ugovornim strankama Konvencije da se Prilog IV. Konvenciji od 3. prosinca 1976. dopuni, s obzirom na živu, kako slijedi:

      GRANIČNE VRIJEDNOSTI

   (Članak 5.)

               Tvar ili grupa tvari

               Podrijetlo

               Granična vrijednost izražena kao maksimalna koncentracija tvari

               Granična vrijednost izražena kao maksimalna količina tvari

               Vremenska granica za postojeća ispuštanja

               Primjedbe

               Živa

               Postrojenja za kloralkalnu elektrolizu

               Granične vrijednosti izražene kao maksimalne koncentracije žive izračunavaju se tako da se granična vrijednost, izražena kao maksimalna količina žive, podijeli s količinom vode koja se upotrijebi po toni proizvodnog kapaciteta klora

               Mjesečni prosjek od 0–5 grama žive po toni proizvodnog kapaciteta klora. Dnevni prosjek od 2 grama žive po toni proizvodnog kapaciteta klora.

               1. srpnja 1983.

               Granične vrijednosti utvrđene u prethodnim stupcima trebaju se primjenjivati na živu koja potječe iz proizvodnih aktivnosti i zato se trebaju promatrati na ispustima iz proizvodnih pogona. Metode mjerenja, analize i uzorkovanja potražite u Preporuci Međunarodne komisije od 28. prosinca 1979.

         Temeljem članaka 14. i 19. Konvencije, mjere utvrđene u gornjoj tablici stupit će na snagu nakon što ih jednoglasno usvoje ugovorne stranke Konvencije. Ugovorne stranke će o njihovom usvajanju obavijestiti vladu Švicarske Konfederacije, koja će potvrditi primitak te obavijesti.


title: Odluka Vijeća 2013/355/ZVSP od 3. srpnja 2013. o izmjeni i produljenju Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)

text:
               4.7.2013

               HR

               Službeni list Europske unije

               L 185/16

         ODLUKA VIJEĆA 2013/355/ZVSP
   od 3. srpnja 2013.
   o izmjeni i produljenju Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 25. studenoga 2005. donijelo Zajedničku akciju 2005/889/ZVSP (1).

               (2)

               Vijeće je 25. lipnja 2012. donijelo Odluku 2012/332/ZVSP (2) o izmjeni Zajedničke akcije 2005/889/ZVSP i njezinom produljenju do 30. lipnja 2013.

               (3)

               Politički i sigurnosni odbor preporučio je 7. lipnja 2013. produljenje Misije pomoći Europske unije za granični prijelaz Rafah (EU BAM Rafah) na dodatno razdoblje od 12 mjeseci do 30. lipnja 2014.

               (4)

               Misiju EU BAM Rafah trebalo bi dodatno produljiti od 1. srpnja 2013. do 30. lipnja 2014. na temelju trenutačnog mandata.

               (5)

               Misija EU BAM Rafah provodit će se u kontekstu stanja koje se može pogoršati i koje bi moglo ometati postizanje ciljeva vanjskog djelovanja Unije kako je određeno u članku 21. Ugovora,

         DONIJELO JE OVU ODLUKU:
   Članak 1.
   Zajednička akcija 2005/889/ZVSP mijenja se kako slijedi:

               1.

               Članak 5. mijenja se kako slijedi:

                           (a)

                           umeće se sljedeći stavak:
                           „1.a   Voditelj misije je predstavnik misije. U okviru svoje cjelokupne nadležnosti, voditelj misije može članovima osoblja misije delegirati zadatke upravljanja koji se odnose na osoblje i financijska pitanja.”;

                           (b)

                           stavak 4. se briše.

               2.

               Članak 8. stavak 3. zamjenjuje se sljedećim:
               „3.   Uvjeti zaposlenja te prava i obveze međunarodnog i lokalnog osoblja utvrđuju se ugovorima koji se sklapaju između misije EU BAM Rafah i dotičnog člana osoblja.”

               3.

               Umeće se sljedeći članak:
               „Članak 12.a
               Pravni aranžmani
               Misija EU BAM Rafah ima sposobnost nabavljati usluge i robu, sklapati ugovore i administrativne dogovore, zapošljavati osoblje, imati bankovne račune, stjecati imovinu, njome raspolagati i ispunjavati svoje obveze te biti stranka u sudskom postupku, u mjeri u kojoj je to potrebno radi provedbe ove Zajedničke akcije.”

               4.

               Članak 13. zamjenjuje se sljedećim:
               „Članak 13.
               Financijski aranžmani
               1.   Financijski referentni iznos namijenjen pokrivanju izdataka povezanih s misijom EU BAM Rafah za razdoblje od 25. studenoga 2005. do 31. prosinca 2011. iznosi 21 570 000 EUR.
               Financijski referentni iznos namijenjen pokrivanju izdataka povezanih s misijom EU BAM Rafah za razdoblje od 1. siječnja 2012. do 30. lipnja 2012. iznosi 970 000 EUR.
               Financijski referentni iznos namijenjen pokrivanju izdataka povezanih s misijom EU BAM Rafah za razdoblje od 1. srpnja 2012. do 30. lipnja 2013. iznosi 980 000 EUR.
               Financijski referentni iznos namijenjen pokrivanju izdataka povezanih s misijom EU BAM Rafah za razdoblje od 1. srpnja 2013. do 30. lipnja 2014. iznosi 940 000 EUR.
               2.   Svim se izdacima upravlja u skladu s postupcima i pravilima koji se primjenjuju na opći proračun Unije. Državljani trećih zemalja koje financijski sudjeluju u misiji, državljani stranaka domaćina i, ako to zahtijevaju operativne potrebe misije, državljani susjednih zemalja, mogu se javljati na javne natječaje za sklapanje ugovora.
               3.   Misija EU BAM Rafah odgovorna je za izvršenje proračuna misije. U tu svrhu, misija potpisuje sporazum s Komisijom.
               4.   Misija EU BAM Rafah odgovorna je za sve tražbine i obveze koje proizlaze iz provedbe mandata koji počinje 1. srpnja 2013., uz izuzetak svih tražbina u vezi s težom povredom dužnosti voditelja misije za koju on snosi odgovornost.
               5.   Financijski aranžmani uzimaju u obzir zapovjedni lanac kako je predviđeno u člancima 4., 4.a i 5. te operativne potrebe misije EU BAM Rafah, uključujući kompatibilnost opreme i interoperabilnost njezinih skupina.
               6.   Izdaci su prihvatljivi od dana stupanja na snagu ove Zajedničke akcije.”

               5.

               U članku 16. drugi stavak zamjenjuje se sljedećim:
               „Prestaje važiti 30. lipnja 2014.”

               6.

               Članak 17. se briše.

         Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2013.

      Sastavljeno u Bruxellesu 3. srpnja 2013.

            Za Vijeće

            Predsjednik

         L. LINKEVIČIUS

      (1)  SL L 327, 14.12.2005., str. 28.

      (2)  SL L 165, 26.6.2012., str. 71.


title: Odluka Vijeća (EU) 2016/838 od 23. svibnja 2016. o sklapanju, u ime Europske unije, Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane

text:
               28.5.2016

               HR

               Službeni list Europske unije

               L 141/26

         ODLUKA VIJEĆA (EU) 2016/838
   od 23. svibnja 2016.
   o sklapanju, u ime Europske unije, Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217., u vezi s člankom 218. stavkom 6. točkom (a) i člankom 218. stavkom 8. drugim podstavkom, kao i njegovim člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 10. svibnja 2010. ovlastilo Komisiju da započne pregovore s Gruzijom za sklapanje novog sporazuma između Unije i Gruzije kojim se zamjenjuje Sporazum o partnerstvu i suradnji (2).

               (2)

               Ti su pregovori uspješno okončani te je Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”) parafiran 29. studenoga 2013.

               (3)

               U skladu s Odlukom Vijeća br. 2014/494/EU (3) Sporazum je potpisan 27. lipnja 2014., podložno njegovu kasnijem sklapanju.

               (4)

               U skladu s člankom 218. stavkom 7. Ugovora o funkcioniranju Europske unije, primjereno je da Vijeće ovlasti Komisiju da odobri izmjene Sporazuma koje treba usvojiti Odbor za pridruživanje u svojem sastavu za trgovinu, kako je navedeno u članku 408. stavku 4. Sporazuma, prema prijedlogu Pododbora za oznake zemljopisnog podrijetla u skladu s člankom 179. Sporazuma.

               (5)

               Primjereno je odrediti odgovarajuće postupke za zaštitu oznaka zemljopisnog podrijetla koje su zaštićene na temelju Sporazuma.

               (6)

               Sporazum ne bi trebalo tumačiti na način da se njime dodjeljuju prava ili nameću obveze na koje se može izravno pozivati pred sudovima Unije ili država članica.

               (7)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”), odobrava se u ime Unije (4).
   Članak 2.
   Predsjednik Vijeća u ime Unije šalje obavijest predviđenu u članku 431. stavku 1. Sporazuma (5).
   Članak 3.
   Za potrebe članka 179. Sporazuma, izmjene Sporazuma putem odluka Pododbora za oznake zemljopisnog podrijetla odobrava Komisija u ime Unije. Kada zainteresirane strane ne mogu postići dogovor nakon prigovora koji se odnose na oznaku zemljopisnog podrijetla, Komisija usvaja stajalište na temelju postupka utvrđenog u članku 57. stavku 2. Uredbe (EU) br. 1151/2012 Europskog parlamenta i Vijeća (6).
   Članak 4.
   1.   Ime zaštićeno na temelju pododjeljka 3. „Oznake zemljopisnog podrijetla” glave IV. poglavlja 9. Sporazuma može koristiti bilo koji gospodarski subjekt koji stavlja na tržište poljoprivredne proizvode, prehrambene proizvode, vina, aromatizirana vina ili jaka alkoholna pića koji su u skladu s odgovarajućom specifikacijom.
   2.   U skladu s člankom 175. Sporazuma, države članice i institucije Unije provode zaštitu predviđenu u člancima od 170. do 174. Sporazuma, uključujući na zahtjev zainteresirane strane.
   Članak 5.
   Sporazum se ne tumači na način da se njime dodjeljuju prava ili nameću obveze na koje se može izravno pozivati pred sudovima Unije ili država članica.
   Članak 6.
   Ova Odluka stupa na snagu na dan donošenja.

      Sastavljeno u Bruxellesu 23. svibnja 2016.

            Za Vijeće

            Predsjednica

         F. MOGHERINI

      (1)  Suglasnost dana 18. prosinca 2014. (još nije objavljeno u Službenom listu).

      (2)  Sporazum o partnerstvu i suradnji između Europskih zajednica i njihovih država članica, s jedne strane, i Gruzije, s druge strane (SL L 205, 4.8.1999., str. 3.).

      (3)  Odluka Vijeća br. 2014/494/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (SL L 261, 30.8.2014., str. 1.).

      (4)  Sporazum je objavljen u Službenom listu Europske unije (SL L 261, 30.8.2014., str. 4.) zajedno s odlukom o potpisivanju.

      (5)  Glavno tajništvo Vijeća objavit će u Službenom listu Europske unije datum stupanja na snagu Sporazuma.

      (6)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).